Telman Adıgözəlov

Telman Abbasqulu oğlu Adıgözəlov () — Azərbaycan televiziya, teatr və kino aktyoru, aparıcı, Azərbaycan Respublikasının xalq artisti (2006).

 Həyatı 
Telman Adıgözəlov 1953-cü il iyulun 17-də Balakən şəhərində anadan olmuşdur.Xəbərin yayınlanma tarixi: . Əslən ordubadlıdır. O, hələ orta məktəbdə oxuyarkən aktyorluq kurslarında iştirak etmişdir. 1975-ci ildə Azərbaycan Dövlət İncəsənət İnstitutunun dram və kino aktyorluğu fakültəsini bitirmişdir. 1980-ci ildən Akademik Milli Dram Teatrında fəaliyyətə başlayan aktyor, teatr səhnəsində maraqlı obrazlar yaratmışdır. Bunlardan C. Məmmədquluzadə "Dəli yığıncağı" Zəncirvuran, İ.Əfəndiyev "Xurşidbanu Natəvan" Daşdəmir, "Mahnı dağlarda qaldı" Rəhman, Şekspir "Maqbet" Flins, M. İbrahimov "Közərən ocaqlar" Xanəhməd, H.Cavid "İblis" Şeypurçu, S.Vurğun "Vaqif" Təlxək, S.Rəhman "Nişanlı qız" çeşməkli kişi, E.Baxış "Qədr gecəsi" Oyunbaz, Elçin "Ah Paris…Paris!.." Əhməd, "Mənim sevimli dəlim" Professor, R.Novruz "Hələ "sevirəm" deməmişdilər"də Qumarbaz obrazlarını göstərmək olar.

İstedadlı aktyor Dövlət televiziyasında hazırlanmış "Yaşıl eynəkli adam", "Ordan-burdan", "Qonşular", "Azərbaycanfilm" kinostudiyasında istehsal olunmuş "Nəsimi", "Üzü küləyə", "Xatirələr sahili" kimi filmlərdə xarakterik rollar oynamışdır.


Telman Adıgözəlov 15 aprel 2010-cu ildə 56 yaşında ürək çatışmazlığında vəfat edib.Yusifli, V. Hamının sevimlisiydi…: ("Sənət fədailəri" silsiləsindən): [Xalq artisti Telman Adıgözəlov haqqında] //Kaspi.- 2015. −27 noyabr. — S.12. Fatmayıdakı kənd qəbiristanlığında torpağa tapşırılıb.

Bir qızı və bir oğlu var.

 Təltif və mükafatları 
 "Azərbaycan Respublikasının əməkdar artisti" fəxri adı — 28 oktyabr 2000
 "Azərbaycan Respublikasının xalq artisti" fəxri adı — 16 may 2006
 "Qızıl Dərviş" mükafatı — 1999
 "Əmək veteranı" medalı

 Filmoqrafiya 
 1001-ci qastrol (film, 1974) (tammetrajlı bədii film)
 777 №-li iş (film, 1992) (tammetrajlı bədii film)
 Anlamaq istəyirəm (film, 1980) (ikiseriyalı bədii film)-rol: Camal, dublyaj: Camal
 Arşınmalçı (film, 1985)
 Bakı oğrusu
 Bir nömrəli… (film, 1980)
 Çətirimiz buludlardır (film, 1976)
 Diplomlu mütəxəssis (film, 1974)
 Dörd bazar günü (film, 1975)
 Evləri göydələn yar (film, 2010)
 Evləri köndələn yar (film, 1982)
 Ənvər Həsənov. Yeddi oğuldan biri (film, 2007)
 Xatirələr sahili (film, 1972)
 Günaydın, mələyim! (film, 2008)
 İmtahan (film, 1982)
 Kölgədə 40 dərəcə isti (film, 1988)
 Ordan-burdan (film, 1987)
 QAZ (film, 2005)
 Qırmızı qatar (film, 1993)
 Qurama (film, 1995)
 Məşədi İbad-94 (film, 2005)
 Mühazirə (film, 1986)
 Nəsimi (film, 1973)
 Nigarançılıq (film, 1998)
 Sürpriz (film, 1977)
 Yarımştat (film, 1996)
 Yaşıl eynəkli adam (film, 1987)
 Yol əhvalatı (film, 1980)

 İstinadlar 

 Mənbə 
 Telman Adıgözəlov
 "Kinoaktyor studiyasının fəaliyyəti (1966–1974)". Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 169.

 Xarici keçidlər 
 Telman Adıgözəlov 24 saat əvvəl
 Səda — Telman Adıgözəlovun vəfatından 6 il ötür (15.04.2016)

Kateqoriya:Azərbaycan aktyorları
Kateqoriya:Azərbaycan televiziya aktyorları
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:Balakəndə doğulanlar
Kateqoriya:Bakıda vəfat edənlər
Kateqoriya:Azərbaycan komediyaçıları
Kateqoriya:SSRİ aktyorları
Kateqoriya:XXI əsr Azərbaycan aktyorları